Ir-Regolament (KE) Nru 359/2002 tal-Parlament Ewropew u tal-Kunsill
tat-12 ta' Frar 2002
li jemenda r-Regolament tal-Kunsill (KE) Nru 2223/96 li jirrigwarda l-użu ta' l-ESA 95 fid-determinazzjoni tal-pagamenti ta' l-Istati Membri għar-riżors proprju bbażat fuq il-VAT
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285 tiegħu,
Wara li kkunsidraw il-proposta mill-Kummissjoni [1],
Filwaqt li jaġixxu skond il-proċedura stabbilita fl-Artikolu 251 tat-Trattat [2],
Billi:
(1) L-Artikolu 8 tar-Regolament tal-Kunsill (KE) Nru 2223/96 tal-25 ta' Ġunju 1996 dwar is-sistema Ewropea ta' kontijiet nazzjonali u reġjonali fil-Komunità [3] jipprovdi biex is-Sistema Ewropea ta' Kontijiet Ekonomiċi Integrati (ESA), it-tieni edizzjoni, tintuża' bħala s-sistema Ewropea ta' kontijiet ekonomiċi integrati għar-raġunijiet ta' budget u riżorsi proprji hekk kif definit fir-Regolament tal-Kunsill (KE, Euratom) Nru 1552/89 [4] sakemm id-Deċizzjoni tal-Kunsill Nru 94/728/KE, Eurotom [5] tibqa' fis-seħħ.
(2) Data tat-tieni edizjoni tal-ESA ma għadhomx aktar disponibbli fil-livell ta' dettall meħtieġ għad-determinazzjoni tar-riżors proprju tal-VAT.
(3) Dan ma jaffettwax il-proċeduri mifthema għad-determinazzjoni tar-riżors proprju tal-PGN.
(4) Huwa rrikkmandat li tintuża l-aħjar data tal-istatistika disponibbli biex ikunu stabbiliti l-kontribuzzjonijiet tal-budget ta' l-Istati Membri.
(5) L-użu ta' data bbażata fuq is-Sistema Ewropea ta' kontijiet ekonomiċi integrati l-ġdida (ESA 95) għall-iskop tad-determinazzjoni tar-riżors proprju ibbażat fuq il-VAT ma għandu ebda impatt fuq il-livell ta' rizorsi proprji u l-bilanċ tagħhom bejn l-Istati Membri.
(6) Il-Kumitat tal-Programm ta' l-IStatistika, stabbilit mid- Deċiżjoni tal-Kunsill 89/382/KEE, Euratom [6] ġie kkonsultat skond l-Atikolu 3 ta' dik id- Deċiżjoni,
ADOTTAW DAN IR-REGOLAMENT:
Artikolu 1
Fl-Artikolu 8 tar-Regolament (KE) Nru. 2223/96 il-paragrafu li ġej għandu jiġi miżjud:
"1a. Għall-iskop tad-determinazzjoni tar-riżors proprju bbażat fuq il-VAT, u b'eċċezzjoni mill-paragrafu 1, l-Istati Membri jistgħu jużaw data bbażata fuq is-sistema l-ġdida Ewropea ta' kontijiet ekonomiċi integrati (ESA 95) sakemm id- Deċiżjoni 94/723/KE Eurtom tibqa fis-seħħ."
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil- Brussel, fit-12 ta' Frar 2002.